
ქ. რუსთავი 
 რუსთავის საქალაქო სასამართლოს
მოსამართლე ლ. ლიპარტელიანმა 
ერთპიროვნულად განიხილა სს „ქიმბოჭკოს“ გაკოტრების საქმეზე კრედიტორთა კრების მოწვევის საკითხი და 

დ ა ა დ გ ი ნ ა:
2011 წლის 10 ოქტომბერს,  15:00 საათზე, რუსთავის საქალაქო სასამართლოში (გაკოტრების სასამართლოში) მისამართზე: ქ. რუსთავი, ბოსტანქალაქის ქ. №6, მოწვეულ იქნეს სს „ქიმბოჭკოს” კრედიტორთა რიგგარეშე კრება შემდეგი დღის წესრიგით:
1. სამეურვეო მასაში არსებული ქონების კრედიტორთა – შორის ნატურის წესით განაწილების საკითხის განხილვა;

2. სს „ქიმბოჭკოს” გაკოტრების საქმეზე ახალი კრედიტორის შპს „აუდიტ გურამის” მოთხოვნის შემოწმება;

3. კრების მოწვევის თაობაზე შეტყობინება დაეგზავნოთ მოვალეს, გაკოტრების მმართველს და კრედიტორებს;

4. განჩინების შესავალი და სარეზოლუციო ნაწილები გამოქვეყნდეს სასამართლოს დაფაზე და საქართველოს საკანონმდებლო მაცნეში;

5. კრედიტორთა კრების მომზადება და ორგანიზაციულად უზრუნველყოფა, მათ შორის განჩინების გამოქვეყნების უზრუნველყოფა, დაევალოს გაკოტრების მმართველს ვახტანგ კეკელიძეს;

6. განჩინება შეიძლება გასაჩივრდეს სს „ქიმბოჭკოს” გადახდისუუნარობის საქმის წარმოების პროცესის იმ მხარის მიერ, რომლის მიმართაც გამოტანილია განჩინება, აგრეთვე იმ პირის მიერ, რომელსაც უშუალოდ ეხება განჩინება მისი გაცნობიდან 5 (ხუთი) დღის ვადაში, რუსთავის საქალაქო სასამართლოში (ქ. რუსთავი, ბოსტანქალაქის ქ. №6) კერძო საჩივრის შეტანის გზით.
  მოსამართლე                  ლ. ლიპარტელიანი

